Szöveges kiegészítés

Hevesaranyos Község Önkormányzata

2018. év költségvetési rendelet módosítás és 2018.08.31. teljesítési adatokat tartalmazó mellékletekhez

Hevesaranyos Község Önkormányzat költségvetési rendelet módosításának tervezetében a kiadási és a bevételi előirányzatok egyaránt 882.885 Ft-tal kerültek megemelésre.

Az 1. melléklet összevontan tartalmazza az önkormányzat és az Óvoda adatait, a 2-3-4 sz. mellékletek egymás alatt külön-külön tartalmazzák a költségvetési szervek adatait.

**Hevesaranyosi Óvoda:**

Az Óvoda vonatkozásában bevételi és kiadási oldalon is egyaránt 704.507 Ft előirányzat növekedés került könyvelésre. A bevételi oldalon a pénzmaradvány összegét a 2017. évi beszámolóban a MÁK által is jóváhagyott pénzmaradvány összegével egyezően szükséges kimutatni. Az Óvoda esetében ez az összeg 704.507 Ft volt. Az összeghez bevételi és kiadási előirányzat is könyvelésre került. Irányító szervi támogatásként 8.818.004 Ft került átvezetésre az Óvoda részére 2018.08.31-ig. A bevételi előirányzatok 9.522.519 Ft összegben 50,40 %-on teljesültek. A kiadások 9.305.025 Ft összegben 49.25%-on teljesültek.

**Hevesaranyosi Községi Önkormányzat**

**Bevételek:**

Az önkormányzat 361.950 Ft működési célú kiegészítő támogatásban részesült, mely a szociális tűzifa támogatás fedezetére érkezett. A Működési célú támogatások államháztartáson belülről megnevezésű sor tartalmazza az előirányzat emelést, illetve az előirányzathoz a teljesítési adatokat is. Az önkormányzat 2018.08.31. napjáig 27.281.290 Ft működési támogatásban részesült melynek megoszlása a következő:

|  |  |  |  |
| --- | --- | --- | --- |
| Megnevezés | Módosított előirányzat | Teljesítés 08.31. | % |
| Működés általános támogatás | 15.462.824,- | 10.514.721,- | 68,00 |
| Köznevelési feladatok támogatása | 12.390.400,- | 8.260.267,- | 66,66 |
| Szociális és gyermekjóléti feladatok támogatása | 10.176.988,- | 6.920.352,- | 68,00 |
| Kulturális feladatok támogatása | 1.800.000,- | 1.224.000,- | 68,00 |
| Kiegészítő támogatások | 361.950,- | 361.950,- | 100,00 |
| Összesen: | 40.192.162,- | 27.281.290,- | 67,87 % |

A működési támogatások között kerül kimutatásra a közfoglalkoztatás kapcsán megítélt és leutalt támogatás összege is, mely 08.31-ig 10.978.374 Ft volt. A finanszírozási bevételek 183.572 Ft-tal kerültek csökkentésre. A 2017. évi beszámolóban kimutatott és a MÁK által jóváhagyott pénzmaradvány összege 15.066.428 Ft volt. Az költségvetésben 15.250.000,- Ft került tervezésre ezen a soron. Az egyezőség biztosítása elengedhetetlen, ezért szükség volt az előirányzat csökkentésre. Az összeg pénzforgalom nélküli bevételként szintén könyvelésre került, így a teljesítés ezen a soron 100 %.

Eredeti előirányzatként 3.100.000 Ft került tervezésre közhatalmi bevételként (helyi adók). Az előirányzat teljesülése 08.31. napján 60,88 %. Az adóbevételek teljesülésének jelentős része még a szeptemberi hónapra várható.

Működési bevételként 477.355 Ft realizálódott. Eredeti előirányzatként csupán 50.000 Ft került tervezésre. A Képviselő-testület döntése alapján az előirányzat emelésre kerülhet.

A felhalmozási bevételek között tervezett előirányzatokhoz 23.713.762 Ft teljesítés társult 2018.08.31-ig, mely a Vis Maior pályázatokhoz kapcsolódó bevétel.

A bevételi előirányzatok így összességében 178.378,- Ft-tal kerültek megemelésre, a módosított bevételi előirányzatok összege 100.126.020,- Ft, melyhez 2018.08.31. napjáig 79.813.426,- Ft teljesítés társult. Ez az összeg az előirányzathoz viszonyítva 79,71 %-os teljesítést mutat.

A bevételek COFOG szerinti megoszlását a 3. melléklet tartalmazza.

**Kiadások:**

A kiadási előirányzatok a bevételekkel összhangban 178.378,- Ft-tal kerültek megemelésre.

A személyi juttatások esetében egy minimális korrekció került átvezetésre az előirányzatokon, így a személyi juttatások előirányzata 50.000 Ft-tal került megemelésre. A teljesítés 13.521.925 Ft, mely 67,86 %-os teljesítés. A kiadások Cofog szerinti megoszlását a 4. melléklet részletesen tartalmazza.

A járulékok esetében a teljesítés 1.588.789 Ft.

A dologi kiadások 54,38 %-on teljesültek. A cofog szerinti megoszlások eltérnek a költségvetésben tervezettől.

Az ellátottak pénzbeli juttatásai megemelésre kerültek a bevételi előirányzatoknál kimutatott módosításokkal összhangban.

Az egyéb működési célú kiadások esetében 1.618.616 Ft előirányzat csökkentés került könyvelésre. Az általános tartalék 1.618.616 Ft-tal került csökkentésre. A csökkentés oka, hogy a nulladik havi nettó finanszírozás kapcsán nem került tervezésre 1.385.044 Ft, melyet szükséges kimutatni módosított előirányzatként valamint teljesítésként is egyaránt, továbbá a bevételi oldalon is kimutatott pénzmaradvány korrekció is az általános tartalékot csökkentette.

A kiadások esetében a teljesítés összege 63.930.999 Ft, mely 63,85 %-os teljesítést mutat.

Az éves működési célú állami támogatások felhasználását elsődlegesen a MÁK a 2018-as évre leadott beszámolóban szereplő Cofogos teljesítési adatok alapján ellenőrzi. Célszerű áttekinteni, hogy időarányosan az egyes jogcímek kapcsán mennyi összeggel került már elszámolásra.



Minden jogcím esetében érdemes felülvizsgálni a felhasználást, illetve a felhasználást cofogonkénti megoszlását, valamint célszerű ütemezni a további kifizetéseket.

A teljesítési adatok alapján, valamint a kötelezettségvállalással terhelt előirányzatokat figyelembe véve javasoljuk, hogy a Képviselő-testület járuljon hozzá 2.000.000 Ft általános tartalék dologi kiadásokra történő átcsoportosításához. Amennyiben az összeg nem kerül felhasználásra, úgy a 2018.12.31. napi adatok figyelembe vétele mellett a maradvány visszapótlásra kerül az általános tartalék sorra.

Eger, 2018.09.20. Dudás Lászlóné

Profit Bástya Kft.